Αθήνα, 19/01/2023

 Αρ. Πρωτ.: 17/2023

**Π Ρ Ο Κ Η Ρ Υ Ξ Η**

**ΓΙΑ ΤΗΝ ΠΡΟΣΛΗΨΗ ΑΠΟ ΤΗΝ ΚΑΡΙΤΑΣ ΕΛΛΑΣ**

 **ΔΙΕΡΜΗΝΕΑ ΦΑΡΣΙ**

**ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΕΡΓΟΥ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

H Κάριτας Ελλάς, Αναγνωρισμένο Φιλανθρωπικό Σωματείο, Μη Κερδοσκοπικού Χαρακτήρα και Μη Κυβερνητική Οργάνωση, που εδρεύει στην Αθήνα, οδ. Καποδιστρίου 52 – Πλ. Βάθη, είναι φορέας της Καθολικής Εκκλησίας στην Ελλάδα για την Ποιμαντική της Φιλανθρωπίας, της Αγαθοεργίας και της Κοινωνικής Συμπαράστασης. Εμπνέεται από την Κοινωνική Διδασκαλία της Καθολικής Εκκλησίας και βοηθά χωρίς διακρίσεις άτομα που έχουν ανάγκη.

Η Κάριτας Ελλάς δεσμεύεται

* να διασφαλίζει τον σεβασμό στο Eλληνικό και Eυρωπαϊκό Δίκαιο και το Διεθνές Ανθρωπιστικό Δίκαιο.
* να διασφαλίζει την πλήρη συμμόρφωση με την Πολιτική πρόληψης και προστασίας των παιδιών και των ευάλωτων ενηλίκων από κάθε είδους εκμετάλλευση και κακοποίηση.
* για την υιοθέτηση συμπεριφοράς από το σύνολο του προσωπικού, των εθελοντών, των συνεργατών και των θεσμικών εκπροσώπων της σύμφωνα με τον Κώδικα Ηθικής και Δεοντολογίας και την Πολιτική της Κάριτας Ελλάς για τη Διασφάλιση και Προστασία παιδιών και ευάλωτων ενηλίκων.

Κάθε υποψήφιος/α στον/στην οποίο/α προσφέρεται μια θέση εργασίας στην Κάριτας Ελλάς, υπογράφει την Πολιτική Διασφάλισης και τον Κώδικα Δεοντολογίας ως προσάρτημα της σύμβασης εργασίας και συμφωνεί ότι θα συμπεριφέρεται όπως αρμόζει σύμφωνα με τις διατάξεις αυτών των εγγράφων.

Η Κάριτας Ελλάς, ενεργώντας δυνάμει σχετικής απόφασης του Διοικητικού της Συμβουλίου και λαβαίνοντας υπόψη της τα όσα ορίζονται στα άρθρα 2, 3, 4, 13 και 20 του Καταστατικού της,

**Π** **Ρ Ο Κ Η Ρ Υ Τ Τ Ε Ι**

Την πλήρωση της εξής θέσης εργασίας Ιδιωτικού Δικαίου Ορισμένου Έργου με πλήρη απασχόληση και με την εξής ειδικότητα:

**Διερμηνέας Φαρσί/Νταρί** (επιπλέον γνώσηΑγγλικών)

ο/ηοποίος/α θα απασχοληθείστο αναφερόμενο Φιλανθρωπικό Σωματείο με την επωνυμία «Κάριτας Ελλάς», στο παρακάτω περιγραφόμενο σε περίληψη Έργο: **Πρόγραμμα Ένταξης και Βιοπορισμού «Adama Center»**

1. **Σύντομη Περιγραφή:**

Η Κάριτας Ελλάς, σε συνεργασία με τους Εταίρους της στο ως άνω Πρόγραμμα, παρέχει κοινωνικές υπηρεσίες και υποστήριξη για εύρεση εργασίας σε αναγνωρισμένους πρόσφυγες και αιτούντες άσυλο. Οι υπηρεσίες κοινωνικής στήριξης και ένταξης περιλαμβάνουν τη διαχείριση υποθέσεων, την πρόσβαση στην πληροφόρηση, την παραπομπή σε αρμόδιες Υπηρεσίες για την κάλυψη διαφόρων αναγκών των ωφελούμενων, τη συμμετοχή σε ευκαιρίες μάθησης και καλλιέργειας δεξιοτήτων, την εργασιακή συμβουλευτική, καθώς και τη διασύνδεση με την αγορά εργασίας, με βάση τις ανάγκες των ωφελούμενων και τις προδιαγραφές του Προγράμματος. Οι ανωτέρω υπηρεσίες παρέχονται σε Κέντρο Ένταξης και Βιοπορισμού της Κάριτας Ελλάς από το εξειδικευμένο προσωπικό αυτής.

**2. Επιλογή και Πρόσληψη :**

Η επιλογή και στη συνέχεια η πρόσληψη του/της Διερμηνέα θα γίνει από την Εκτελεστική Επιτροπή της Κάριτας Ελλάς, όπως ειδικότερα ορίζεται στην αριθ. 19 / 16-5-2016 απόφαση του Διοικητικού Συμβουλίου της, και θα επιλεγεί ο/η υποψήφιος/α, του/της οποίου/ας τα τυπικά και ουσιαστικά προσόντα, υπερτερούν έναντι των άλλων υποψηφίων.

**3. Αριθμός θέσεων Εργασίας: Μία (1)**

**4. Σύμβαση Εργασίας**

 **α) Είδος Σύμβασης:** Σύμβαση Εξαρτημένης Εργασίας Ιδιωτικού Δικαίου Ορισμένου Έργου.

 **β) Ημέρες και ώρες απασχόλησης:** Όλες τις εργάσιμες ημέρες της εβδομάδας, από Δευτέρα έως και Παρασκευή και ώρες 9 π.μ. έως 5 μ.μ.

**5. Φορέας απασχόλησης:** Το Αναγνωρισμένο Φιλανθρωπικό Σωματείο - Μ.Κ.Ο **«Κάριτας Ελλάς»**

**6. Αντικείμενα εργασιών:**

* Μεταδίδει επακριβώς το περιεχόμενο και το ύφος της προφορικής και γραπτής επικοινωνίας, τον τρόπο εκφοράς του ομιλητή, καθώς και το λεξιλόγιο με όσο το δυνατόν μεγαλύτερη ακρίβεια.
* Συνεργάζεται με υπομονή και σεβασμό με τους εξυπηρετούμενους, ώστε να υπάρχει σωστή επικοινωνία και οι εξυπηρετούμενοι να κατανοούν απόλυτα όλες τις συζητήσεις και τις διαδικασίες.
* Συνοδεύει τους εξυπηρετούμενους σε υπηρεσίες, όποτε αυτό απαιτηθεί.
* Διαχειρίζεται με επαγγελματισμό, ευγένεια και συνέπεια την τηλεφωνική γραμμή εξυπηρέτησης του κέντρου, καθώς και την υποδοχή.
* Χρησιμοποιεί τη βάση δεδομένων του Προγράμματος αμερόληπτα, με ακρίβεια και τηρώντας τους κανονισμούς προστασίας προσωπικών δεδομένων.

**7. Εργασιακό Περιβάλλον:** Η εργασία πραγματοποιείται στην **Αττική.**

**8. Αποποίηση ευθύνης:** Η παρούσα περιγραφή εργασιακής θέσεως, δε συνιστά διεξοδική λίστα ικανοτήτων, καθηκόντων και αρμοδιοτήτων που σχετίζονται με τη θέση αυτή.

**ΑΠΑΙΤΟΥΜΕΝΑ ΠΡΟΣΟΝΤΑ ΚΑΙ ΕΜΠΕΙΡΙΑ**

* **Άριστη γνώση στον γραπτό και προφορικό λόγο στα Φαρσί και Νταρί**.
* **Καλή γνώση και χρήση της ελληνικής γλώσσας είναι απαραίτητη.**
* **Επιπλέον** **θα συνεκτιμηθεί η γνώση Αγγλικών.**
* Εμπειρία εργασίας με πρόσφυγες και μετανάστες θα προτιμηθεί.
* Πολιτισμική ευαισθησία και άριστες επικοινωνιακές ικανότητες.
* Ομαδική εργασία, ευελιξία.
* Ικανότητα εργασίας σε ένα απαιτητικό περιβάλλον.
* Εμπειρία στη χρήση Η/Υ και σε προγράμματα Microsoft Office.
* Γνώση και εκτίμηση για το Όραμα και την Αποστολή της Κάριτας Ελλάς.
* Πλήρης συμμόρφωση με τον Κώδικα Ηθικής και Δεοντολογίας, την Πολιτική Διασφάλισης και Προστασίας από κάθε είδους εκμετάλλευση και κακοποίηση και την Πολιτική Προστασίας Προσωπικών Δεδομένων.

**Υποβολή Αίτησης υποψηφιότητας και άλλων δικαιολογητικών**

Οι ενδιαφερόμενοι/ες πρέπει να υποβάλλουν στη Γραμματεία της Κάριτας Ελλάς: **α)** **Συνοδευτική Επιστολή, β) Πλήρες Βιογραφικό τους Σημείωμα στην Eλληνική γλώσσα** και **γ)** **Δήλωση Συναίνεσης.** Τα δικαιολογητικά αυτά μπορούν οι ενδιαφερόμενοι/ες να τα υποβάλλουν στην ηλεκτρονική διεύθυνση **job.caritas5@caritas.gr** και με ένδειξη τον εξής κωδικό θέσης

* **Δ.ΦΑΡ 01/2023 - Διερμηνέας Φαρσί - ΠΡΟΓΡΑΜΜΑ ΕΝΤΑΞΗΣ ΚΑΙ ΒΙΟΠΟΡΙΣΜΟΥ «Adama Center»**

Καταληκτική προθεσμία παραλαβής από τη Γραμματεία της Κάριτας Ελλάς των αιτήσεων και των αντίστοιχων δικαιολογητικών, **μόνο σε ηλεκτρονική μορφή**, ορίζεται η **Κυριακή 12 Φεβρουαρίου 2023**.

 Οι ενδιαφερόμενοι/ες που θα υποβάλλουν υποψηφιότητα για τη θέση αυτή, πρέπει να έχουν άδεια να εργαστούν στην Ελλάδα την περίοδο που καταθέτουν την Αίτησή τους και τα λοιπά δικαιολογητικά ή δυνατότητα ανανέωσης, τουλάχιστον, για όσο διάστημα θα προβλέπει η Σύμβαση Εργασίας τους.

 Ο/Η υποψήφιος/α που θα επιλεγεί, οφείλει να προσκομίσει τα έγγραφα που θα του/της ζητηθούν από τα αρμόδια όργανα της Κάριτας Ελλάς.

 Η τήρηση και επεξεργασία των βιογραφικών σημειωμάτων θα γίνει σύμφωνα με την ισχύουσα νομοθεσία περί διαχείρισης και προστασίας προσωπικών δεδομένων.

 Η παρούσα Προκήρυξη δημοσιεύεται στο Δελτίο Ημερήσιας Ενημέρωσης (Δ.Η.Ε.) του Γραφείου Τύπου της Ιεράς Συνόδου της Καθολικής Ιεραρχίας Ελλάδας, στα Κοινωνικά Μέσα Δικτύωσης της Κάριτας Ελλάς, στις Κάριτας των Καθολικών Εκκλησιαστικών Επαρχιών της Ελλάδας και σε Ιστοσελίδες εύρεσης εργασίας. Αντίγραφο της παρούσας Προκήρυξης, καθώς και Έντυπο για τη συμπλήρωση της Αίτησης, οι ενδιαφερόμενοι/ες μπορούν να αναζητήσουν στην ιστοσελίδα της Κάριτας Ελλάς [www.caritas.gr](http://www.caritas.gr).

Ο Πρόεδρος

της Κάριτας Ελλάς

 π. Αντώνιος Βουτσίνος

Ιερέας